Belgia 2025. aasta Eurovisiooni lauluvõistlusel

Belgia osales 2025. aasta Eurovisiooni lauluvõistlusel, mis toimus Šveitsis Baselis. Belgia osalev ringhäälinguorganisatsioon flaami keelne Vlaamse Radio-en Televisieomroeporganisatie (VRT) korraldab võistluse "Eurosong 2025", et valida välja Belgia Eurovisioonil esindaja.

 Belgia Eurovisioonil 

Enne 2025. aasta võistlust on Belgia Eurovisioonil osalenud 65 korda, olles üks seitsmest riigist, kes osalesid 1. Eurovisiooni lauluvõistlusel 1956. aastal. Vahele on Belgia ainult jätnud 1994. , 1997. ja 2001. aasta Eurovisiooni lauluvõistluse. Belgia on Eurovisiooni võitnud ühe korra 1986. aastal looga "J'aime la vie", mida esitas Sandra Kim. Pärast 2004. aastat, mil toimusid esimest korda Eurovisioonil poolfinaalid, on Belgia osalenud kokku üheksas finaalis. 2024. aastal ei pääsenud Belgia, mida esindas Mustii lauluga "Before the Party's Over", finaali.

Belgia osales võistlusel kahe ringhäälinguorganisatsiooniga: Flaami Vlaamse Radio-en Televisieomroeporganisatie (VRT) ja Vallooni Radio-télévision belge de la Communauté française (RTBF), mõlemad ringhäälinguorganisatsioonid jagavad Eurovisiooni ülekandeõigusi. Mõlemad ringhäälinguorganisatsioonid kui ka nende eelkäijad on Belgia esindaja Eurovisioonil välja valinud läbi võistluse. 2023. aastal korraldas VRT üleriigilise võistluse "Eurosong 2023", et valida Belgia esindaja, 2024. aastal aga valis RTBF esindaja ilma publiku hääletuseta. 8. mail 2025 kinnitas VRT oma osalemist 2025. aasta konkursil ja teatas, et valib esindaja 2025. aasta Eurovisioonile riikliku eelvooru "Eurosong 2025" kaudu.

 Enne Eurovisiooni 

 "Eurosong 2025" 
"Eurosong 2025" on Belgia Eurovisiooni eelvoor, millega valitakse välja Belgia esindaja 2025. aasta Eurovisiooni lauluvõistlusel. Võistlus koosneb kahest eelsalvestatud show-st, mis on eetris 18. ja 25. jaanuaril 2025 ning millele järgneb 1. veebruaril 2025 otseülekandes finaal, kus valitakse välja võistluse võitja. Kõiki kolme saadet juhib Peter Van de Veire ja neid kantakse üle kanalil VRT 1 ning ka ringhäälingu voogedastusplatvormil VRT MAX.

 Formaat 
Võistlusele valiti välja kaheksa artisti. Võistlusel oli kaks telesaadet, kus ei võisteldud ning mis salvestati 10. ja 14. detsembril 2024 Brüsselis VRT viiendas stuudios. Need saated olid eetris 18. ja 25. jaanuaril 2025. Mõlemas saates esines kaheksa artisti, kes esitavad oma võistluslaulu ilma esinemiseta. Finaal toimus 1. veebruaril 2025 Vilvoordes EMG seitsmendas stuudios, kus võitja selgitati ekspertidest koosneva žürii ja avalik telehääletuse abil.

Žürii paneel koosneb:

 Gustaph – laulja ja hääleõpetaja, esindas Belgiat 2023. aastal
 *Bart Cannaerts – telesaatejuht ja koomik
 Merol – hollandi laulja ja näitlejanna
 Emmelie de Forest – taani laulja-laulukirjutaja, 2013. aasta Eurovisiooni lauluvõistluse võitja
 André Vermeulen – ajakirjanik ja Eurovisiooni spetsialist
 Els Germonpré – VRT 1 muusikakoordinaator
 Leslie Cable – Valloonia ringhäälingu (RTBF) Eurovisiooni delegatsiooni juht
 Stephan Monsieur – Belgia OGAE eesistuja
 Jasper van Biesen – "65 aastat Belgiat Eurovisiooni lauluvõistlusel" autor
 Indy van Cauwenbergh – koreograaf
 Kim Debrie – Raadio 2 saatejuht
 Anja Daems – Raadio 2 saatejuht
 Laura Govaerts – MNM saatejuht
 Imane Boudadi – MNM direktor ja saatejuht
 Nona Van Braeckel – Brüsseli stuudio digitaalloomingu juht

 Võistluslood 
Konkursile valitud kaheksa loo nimed avalikustati 11. novembril 2024. Artistid valis välja VRT muusikaekspertidest koosnev A&R meeskond (Kunstid ja repertuaar) plaadifirmade, artistide mänedžeride ja produtsentide esitatud lugude hulgast. Esialgu valitud artistidel tuli esitada kaks laulu 2024. aasta septembriks ja osaleda mitmes esinemisproovis Reyerstorenis Brüsselis. Välja valitud lood avalikustati 13. jaanuaril 2025 koos 18-sekundiliste katkenditega igast laulust.
LauljaLaulLaulu autoridGrace Khuabi"Pull Up"Jelle van Dael"Monster"Le Manou""Leez"Perfectly Imperfect"Len Neefs"Air Balloon"Mentissa""Red Sebastian"Strobe Lights"Stefanie Callebaut"Gloria"

 Viited 

Kategooria:Eurovisioon
Kategooria:Eurovisioonil osalejad
Kategooria:Belgia
Kategooria:Riigid 2025. aasta Eurovisiooni lauluvõistlusel